KOI Thé ชานมไข่มุกแก้วละร้อย
ชานมไข่มุก ตอนนี้มีหลายยี่ห้อในตลาด แต่ถ้าพูดถึง ไข่มุกสีทอง เชื่อว่าหลายคนคงนึกถึงยี่ห้อ KOI Thé แล้วทำไมชานมไข่มุกยี่ห้อนี้ ถึงมีราคาหลักร้อย วันนี้ลงทุนแมนจะเล่าให้ฟัง
14 มี.ค. 2561

.koi {
font-family: 'Tahoma';
font-size: 17px;
}
KOI Thé ชานมไข่มุกแก้วละร้อย / โดย ลงทุนแมน
ชานมไข่มุก ตอนนี้มีหลายยี่ห้อในตลาด
แต่ถ้าพูดถึง ไข่มุกสีทอง เชื่อว่าหลายคนคงนึกถึงยี่ห้อ KOI Thé
แล้วทำไมชานมไข่มุกยี่ห้อนี้ ถึงมีราคาหลักร้อย
วันนี้ลงทุนแมนจะเล่าให้ฟัง
ร้านนี้อ่านว่า โคอิ เตะ ในภาษาจีน แปลว่า เมล็ด
ร้านนี้มีต้นกำเนิดมาจากที่ไหน?
ในปี 1994 Ms. Khloe Ma เป็นชาวไต้หวัน ที่มีความฝันที่อยากทำให้คนทั่วโลกได้รับรู้ถึงรสชาติของชานมไต้หวันแบบดั่งเดิม จึงเริ่มสร้างร้านแรกขึ้นที่ Central Taiwan ให้ชื่อร้านว่า 50 Lan ซึ่งปัจจุบันถ้าใครเคยไปไต้หวันก็จะพบเห็นร้านนี้ทั่วไป
ในปี 2006 หลังจากที่ร้าน 50 Lan ติดตลาด Ms. Khloe Ma ได้สร้างร้านใหม่อีกหนึ่งร้าน โดยใช้ชื่อว่า ร้าน KOI Café และร้านนี้ ได้ถูกซื้อไปเปิดใน ประเทศสิงคโปร์ เมื่อปี 2007
ต่อมาในปี 2015 ร้าน KOI Café ก็ได้ถูกเปลี่ยนชื่อ เป็น KOI Thé ที่เรารู้จักกัน
ปัจจุบันร้าน โคอิ เตะ ได้ขยายสาขาไปเปิดใน 12 ประเทศ ทั่วเอเชีย คือ ไต้หวัน สิงคโปร์ จีน มาเก๊า อินโดนีเซีย กัมพูชา ญี่ปุ่น เวียดนาม ฮ่องกง ไทย พม่า และมาเลเซีย
อยากรู้กันแล้วใช่มั้ยว่าตอนนี้ ร้าน โคอิ เตะ มีทั้งหมดกี่สาขาทั่วเอเชีย?
คำตอบคือ 128 สาขา
ประเทศที่มีสาขามากที่สุด คือ สิงคโปร์ มีมากถึง 46 สาขา
แต่ประเทศต้นกำเนิดอย่าง ไต้หวัน มีเพียงแค่ 2 สาขา เพราะร้าน 50 Lan ไม่ได้นับรวมด้วย
แล้วร้านโคอิ เตะ นี้เข้ามาในประเทศไทยตั้งแต่เมื่อไหร่?
ร้านโคอิ เตะ เพิ่งเข้ามีเปิดสาขาในไทยเมื่อเดือน กุมภาพันธ์ 2016 ซึ่งปัจจุบันมีทั้งหมด 11 สาขา
สาขาแรก ตั้งอยู่ที่ สยามสแควร์วัน มีราคาเริ่มต้นอยู่ที่ 45 บาท จนถึง 115 บาท
ถ้าถามถึงตลาดชานมไข่มุกนั้น กระแสเพิ่งกลับมาฮิตอีกครั้งเมื่อไม่กี่ปีที่ผ่านมา
แล้วรู้หรือไม่ว่าบริษัทใหญ่ ๆ ก็สนใจตลาดนี้เหมือนกัน เช่น
บริษัท ปตท.บริหารธุรกิจค้าปลีก จำกัด มี แฟรนไชส์ชานมไข่มุก ชื่อ เพิร์ลลี่ ที (Pearly Tea) ราคาเริ่มต้นแก้วละ 30 บาท
บริษัท เซ็นทรัลรีเทล คอร์ปอเรชั่น จำกัด แฟรนไชส์ชานมไข่มุก ชื่อ บับเบิล รีพับบลิก (Bubble Republic) ที่ขายใน ร้าน Family Mart ราคาเริ่มต้นแก้วละ 35 บาท
ร้านชานมไข่มุกเรามักจะพบเห็นตามแนวรถไฟฟ้า และ ตามท้องถนนทั่วไปมีดังนี้
ร้านโอชายะ มีราคาเริ่มต้นแก้วละ 30 บาท
ร้าน Mr.Shake มีราคาเริ่มต้นแก้วละ 35 บาท และเมนูใหม่ อย่าง “ชานมไข่มุกเผือก” แก้วละ 55 บาท
หรือ แม้แต่ร้านรถเข็นขายน้ำบางเจ้า ก็ยังมี ไข่มุก เป็น topping ให้ใส่ ขายในราคาแก้วละ 20 บาท
แล้วทำไมชานมไข่มุกของร้าน โคอิ เตะ ที่มีราคาแพงกว่าร้านทั่วไป คนยังยอมรอคิวยาว ๆ
คำตอบก็อาจเป็นเพราะความแตกต่างของตัวสินค้า อย่าง ไข่มุกสีทอง เป็นเอกลักษณ์เฉพาะตัวของร้านนี้ที่มีรสชาติที่ต่างจากไข่มุกสีดำของร้านทั่วไป
และ เมนูมัคคิอาโต้ ที่ต่างจากร้านอื่น เพราะมีครีมเค็ม ๆ ด้านบน หรือการทานแบบไม่ใช้หลอดแต่ต้องยกดื่มแก้วเท่านั้น
อีกหนึ่งความแตกต่าง คือ ทำเลของร้าน โคอิ เตะ ที่มักจะเห็นตามห้างที่มีชื่อเสียง เพื่อเจาะกลุ่มลูกค้าที่ต่างจากร้านอื่น ๆ
เรื่องนี้ให้ข้อคิดอะไร
การแข่งขันในยุคนี้ ความแตกต่างของสินค้า ก็เป็นอีกหนึ่งปัจจัยสำคัญ ที่ทำให้มูลค่าของสินค้าเพิ่มสูงขึ้นอย่างไม่น่าเชื่อ
แล้วเราสินค้าของเรามีอะไรที่สามารถเพิ่มมูลค่าได้?
แต่ทั้งนี้อยู่ที่ตัวเรา ถ้าเรายังทำแบบเดิม ๆ ที่เหมือนคนอื่น ก็คงไม่มีใครสนใจ
ถ้าเราคิดวิธีพลิกดัดแปลง แม้แต่ของธรรมดาที่เราคุ้นเคยก็อาจขายในราคาสูงขึ้นเหมือน KOI Thé ก็เป็นได้..
----------------------
<ad> หนังสือลงทุนแมน 2.0 วางแผงแล้ว
หาซื้อได้ที่ร้านหนังสือชั้นนำทั่วประเทศ
----------------------